- Skat, dine småkager er færdige. - Tak, mor.
Småkager! De ser lækre ud.
- Nej, Cliff. - Hvad?
Vil du ikke have dem bedømt af en uvildig inden konkurrencen?
Du er konferencier, så der får du smagt på alle småkagerne.
- Nej ... - Lad ham nu smage en.
Vent, til de er kølet af. De er ikke engang blevet pyntet.
Får jeg lidt plads til mine ting?
Undskyld, mor. Flyt det, du behøver for at få plads.
Tak. Hvor generøst af dig i mit eget hjem.
Du inviterer mig hvert år for at gøre det her.
Ellers ser jeg dig ikke i hele december før juledag.
- Alvorligt, Cliff? - Hvad?
- Hvordan smager de? - Disse småkager er virkelig udsøgte.
- Selv om jeg brændte munden. - Det har du godt af.
Nej!
Hej.
Lad mig ordne den ... Perfekt.
- Hej. - Det sædvanlige?
Hvordan vidste du det? Og ...
Ja. Dine berømte julesmåkager er her endelig.
Kan man gifte sig med en småkage?
Jeg vil tilbringe resten af mit liv med den her.
Er det slutresultatet?
Jeg fifler stadig med opskriften, men det er tæt på.
- Værsgo. - Mange tak.
- Hav en god dag. - Tak. Vi ses senere.
I lige måde.
Her er din cappuccino.
Jeg er beæret over, at vicedirektøren kommer med morgenkaffe.
Bliv ved med det, når mr. Collins går på pension, og du bliver direktør.
Jeg vil ikke være grådig, men er det alt?
Der er vist julesmåkager i bygningen.
Rygtet spredes sandelig hurtigt.
Det er derfor, jeg elsker min juledronning.
- Der ligger vel ikke også en fyr? - Nej, desværre ikke i dag.
Det må prioriteres på din liste over julegøremål.
Hvor højt jeg end elsker dig -
- skal vi ikke være hinandens nytårsdate igen.
Julen er min travleste tid. Jeg når virkelig ikke at finde en date.
Tal for dig selv. Jeg vil finde en at kysse til midnat i år.
- Du ved, at det var fint. - Ja, men det skal være perfekt.
Det er derfor, jeg elsker dig, og det gør det så sjovt.
Ashley Mackenzie til julemandens landsby, tak.
- Igen? I guder ... - Giv mig den der.
Er du sikker? Tak, du er min helt.
Det er fint. Du behøver ikke gøre det der.
- Tænk ikke på det. - Tak.
Intet problem.
Hvordan kan en syvårig lave så meget ravage på fem sekunder?
Det er desværre ikke første gang, det er sket.
Du hjalp mig. Er der noget, jeg kan hjælpe dig med?
Ja. Ved du, hvor mr. Collins' kontor ligger?
Mr. Collins, butiksejeren. Han sidder ovre ved kontorerne.
Jeg skal derhen. Jeg kan vise vej. Søger du noget specielt?
Da jeg blev julemand, vidste jeg ikke, hvad det indebar.
Knægten, der lavede rodet her, har væltet et juletræ på første sal.
- Tak, John. Jeg kommer. Godt. - Okay.
Aldrig et kedeligt øjeblik ...
Jeg må tage mig af det. Følg gangen hele vejen ned.
Så ser du en stor dør. Han sidder bag den.
- Udmærket. Tak. - Ingen årsag.
Ingen årsag.
Okay. Cliff, kan du flytte dig lidt til venstre? For mig.
- Okay. Tror du, at du kan smile? - Ja, indtil for fem minutter siden.
Vi har sikkert et billede, vi kan bruge.
Jeg beder jer bare om et øjebliks tålmodighed.
Har jeg nogensinde klaget, når du har bedt mig udskære tolv græskar? Nej.
Mor, har jeg nogensinde klaget over kalkunhatten til thanksgiving? Nej.
Bare giv mig 30 sekunder til. Okay?
Okay, jeg trykker på timeren ... nu!
Okay.
- Sig "Rudolf"! - Rudolf!
Ikke så tosset. Det er ikke nogen Vanity Fair-forside, men det er okay.
- Lad mig se. Jeg vil have vetoret. - Absolut ikke.
Du mistede dine privilegier, da du begyndte at lege med Photoshop.
Folk taler stadig om det billede. Det var så pinligt.
Ja. Det var godt.
Gæt, hvem jeg talte med forleden.
- Hvem? - Ben. Husker du Ben?
- Hvem? - Ben. Vi gik i folkeskole sammen.
Ben Collins? I var jo uadskillelige.
- Hvem er denne Ben? - Jeg havde glemt ham.
Mr. Collins' søn fra første ægteskab.
Mr. Collins, min chef? Har han en søn? Hvorfor vidste jeg ikke det?
Hans forældre blev skilt, og han boede hos sin mor.
Og så kom han vist på kostskole. Vi så ham ikke mere.
Han burde have nævnt ham.
Vi kender ikke hele historien. Han havde sikkert sine grunde.
Hvad laver han her efter så lang tid?
Jeg ved det ikke, men jeg skal møde ham senere. Jeg spørger ham.
- Kan vi tage ét til? - Helt ærligt ...
Af de tre synes jeg, at vi skal vælge det her.
Vi har samme dilemma hvert år.
Hvad er der? Du virker åndsfraværende.
Ashley. Du ved, hvor meget du betyder for mig og butikken.
Det var sødt sagt.
Jeg har i flere dage prøvet at finde ud af, hvordan jeg skal sige det her.
- Og ... - Hvad? Hvad er der?
Jeg har samme diskussion med mig selv hvert år. Hvad med fremtiden?
Og ... Burde jeg overdrage tøjlerne til en anden?
Er det sandt? Det anede jeg ikke.
Du ved vist, hvor højt jeg påskønner alt, hvad du har gjort for Emporium.
- Du er som familie. - I lige måde.
Derfor ville jeg ikke overrumple dig.
Hvordan?
Du ved det ikke, men jeg har en søn fra mit første ægteskab.
- Han er kommet hjem. - Jeg fik det faktisk at høre i går.
Min bror Cliff og han var venner, da de var små.
Jeg er lidt overrasket over, at du aldrig har nævnt ham.
Det er svært at tale om, så jeg plejer at lade være.
Jeg føler mig som en fiasko som far.
Men vi får forhåbentlig en ny start og finder ud af tingene.
Forhåbentlig vil han hjælpe os med at udvide nethandelen.
Du forbliver vicedirektør og står for den daglige drift.
Jeg vil påskønne det, hvis du viser ham, hvordan tingene fungerer -
- og hjælper ham til at forstå, hvordan virksomheden fungerer.
Jeg håber, at han vil påtage sig en større rolle her.
I skal arbejde sammen om at gøre butikken så god som mulig.
Selvfølgelig. Absolut.
Han er her. Lad mig præsentere jer for hinanden. Ben?
Står alt vel til i julemandens værksted?
- Ja. Alt er i orden igen. - Godt.
- Kender I hinanden? - Vi mødtes kortvarigt i går.
- Hej, jeg hedder ... - Ashley.
- Hvordan vidste du ... - Cliff.
Han sagde, at du står for butikken her.
Nu har jeg det bedre. Det er da godt, ikke sandt?
I har sikkert meget at tale om, så jeg lader jer være i fred.
- Jeg glæder mig til samarbejdet. - I lige måde.
Okay.
Hovsa. Undskyld ... Okay. Farvel!
Hun er alle tiders. Du vil nyde at samarbejde med hende.
Du kan lære meget af hende.
Jeg har en MBA. Jeg har arbejdet for betydeligt større virksomheder.
Ja, men hun kender butikken ud og ind.
De ansatte elsker hende. Det er vigtigt.
- Måske har du ikke brug for mig her. - Undskyld, jeg antydede ikke ...
Vi har meget at bearbejde, men vi skal ikke have en dårlig start.
Jeg er glad for, at du er her.
- Okay. - Strålende.
Hvad har du hørt?
Det siges, at mr. Collins har ansat et geni til at udvide forretningen.
Ja, en MBA-type med en masse idéer, der fører til store ændringer.
Du ved noget.
- Du må ikke sige noget. Lov mig det. - Det er jo mig. Kom nu.
Det er ikke offentliggjort endnu, men han har ansat en.
Og hør lige her. Det er hans søn. Ben.
Har mr. Collins en søn? Er han single?
Er det altid det første, du tænker på?
Ja. Jeg vil jo finde en date til nytårsaften.
Sig ikke, at han har en kæreste eller er gift.
Du er helt utrolig.
Han kom tilbage, fordi de ikke har talt sammen i årevis -
- og han vil genopbygge forholdet.
Det er da sødt, men hvordan reagerer du på det?
- Hvordan påvirker det dig? - Det ved jeg ikke. Det er indviklet.
Intet er afgjort endnu. Men jeg er en smule bekymret.
Især efter at have arbejdet så hårdt de seneste år.
Vi troede, at du overtog butikken, når mr. Collins gik på pension.
Og nu skal du håndtere den fortabte søns hjemkomst?
Måske burde du genoverveje det andet jobtilbud.
Jeg har tænkt over det. Jeg vil se, hvad der sker her, men du har ret.
Det er nok klogt at holde dørene åbne, indtil jeg ved mere.
Ja. Jeg er ikke uenig.
- Hvordan er sønnen? - Det er det værste. Han er flink.
Måden, du siger det på, får det til at lyde, som om han er lækker.
- Det sagde jeg ikke. - Vis mig et billede.
- Hvorfor skulle jeg have et billede? - Har du ikke søgt på nettet?
- Ben Collins? - Ben Collins.
Er det din reaktion?
Han ligner fyren, der var inde i min afdeling i dag.
Først tænkte jeg, at han var hot, så begyndte han at stille spørgsmål.
Hvilke spørgsmål?
Han talte om avance og salgseffektivitet.
Og da jeg hørte rygterne, syntes jeg, at det var underligt.
Ja ...
Godmorgen. Julen er vores travleste sæson, hvilket er hårdt for jer.
Jeg kunne ikke være mere stolt af butikken, jer og det, vi har opnået.
Jeg ser os som en familie. For hvor var vi uden familien?
Apropos familie, så er en fra min kommet tilbage i mit liv.
Min søn Ben.
Vi har genoptaget kontakten, og æblet falder jo ikke langt fra stammen.
For mig er butikken her mit liv.
Idet jeg ser fremad, føler jeg, at jeg har ført denne butik -
- Emporium, så langt jeg kan på egen hånd.
Men med Bens evner og erfaring -
- ved jeg, at han sørger for, at vi er konkurrencedygtige og udvikler os.
Så byd velkommen til min søn Ben.
Tak for den varme velkomst. Jeg glæder mig til ...
- Hvorfor har han det jakkesæt på? - Jeg elsker en mand i jakkesæt.
Ja, men det føles så forretningsmæssigt.
... når vi gør Emporium landsdækkende.
Tak.
Kom ind.
- Bolsjestok? - Nej tak.
Du bør måske droppe jakkesættet.
Jeg var bange for, du ville sige det. Jeg fik nogle blikke.
Det klæder dig, men for nogle er det lidt skræmmende.
Du har set de ansatte. Ingen klæder sig sådan.
Bortset fra sælgerne i herretøjsafdelingen.
- Jeg ville gøre et godt indtryk. - Ja. Vi er en sammentømret gruppe.
Som din far sagde: som en familie.
- Jakkesættet føles lidt ... - Lederagtig.
- Du skal være tilgængelig. - Tak. Jeg føler mig lidt frem.
Jeg er glad for dine råd.
Apropos at føle sig frem, så ved jeg, at det her er nyt.
Jeg har tænkt over det. Jeg har gået rundt i butikken.
Der er visse ting, vi kan forbedre og opdatere.
Javel. Jeg troede, at du kunne lide det, jeg har gjort her.
Det kan jeg, men forandring er godt.
Butikken skal reflektere den måde, folk handler på i dag.
Okay. For eksempel ...
Vi må fokusere på varer med højere avance.
Få folk til at bestille på nettet, komme og hente det og gå igen.
Det er mere effektivt og mindsker omkostningerne.
Okay. Det er ingen dårlig idé, men det er lidt upersonligt.
Vores specialitet er den personlige service.
Ifølge kundeundersøgelser er det dét, der gør kunderne loyale.
Det er godt, men vi skal nå ud til en bredere kundekreds.
Folk vil have ting hurtigt og nemt. Det øger salget. Alle vinder.
Tror du ikke, at du bør -
- observere og falde til, før du laver drastiske ændringer?
- Jeg har gjort det her i årevis. - Det har jeg også.
Det ved jeg, men jeg har et nyt perspektiv og flere års erfaring.
- Forandringer kan være godt. - Jeg er ikke imod forandringer.
Men man bør ikke ignorere det, der hidtil har virket.
Jeg har arbejdet i denne butik i meget lang tid -
- og jeg har en god idé om, hvad der fungerer.
Okay. Jeg kan lide din konkurrencementalitet.
Skal vi gøre det til en konkurrence? Jeg elsker udfordringer.
Så gør du tingene på din måde, og jeg gør dem på min måde.
Du vil få at se, at min måde er bedre.
Du kommer desværre til at tabe, for du tager helt fejl.
Men det vænner du dig til.
- Hvordan reagerede hun? - Jeg må have overrumplet hende.
- Hun er ilter. Det kan jeg lide. - Ja, selvfølgelig er hun ilter.
Hun har gjort butikken til det, den er.
De sidste ti år er det hende og din far, der har stået for den.
Hun blev taget på sengen, da du dukkede op.
Ja. Det kunne jeg fornemme.
Hun voksede op i et hjem, hvor alle dyrkede sport.
Så hun er konkurrencemenneske.
Hun virker hård udenpå, men hun er blød indeni.
Hun elsker det sted højere end nogen, bortset fra din far.
- Det må du respektere. - Jeg forstår det.
På sin vis er jeg misundelig på hendes forhold til ham.
De har det forhold, jeg altid ønskede mig.
Det føles, som om jeg slet ikke kender ham.
Ashley vil sikkert gerne hjælpe.
Hun elsker din far og vil gøre alt for ham, også det her.
- Tror du, hun vil hjælpe? - Ja, selvfølgelig.
- Er du sulten? - Jeg kan godt spise.
Mine forældre bor tæt på. Mor laver fantastisk mad.
Vi kan spise middag der. Ashley er der måske -
- og mine forældre vil gerne hilse på dig.
Ja, det lyder skønt.
Jeg tager hjem først. Jeg vil ikke dukke tomhændet op.
Okay.
Kan man få seneskedehindebetændelse af at binde for mange bånd?
- Hvor mange er der? - Jeg ved det ikke. Jeg mangler fire.
Jeg glæder mig til at få mine hvert eneste år.
Desværre må du vente i år.
Den første portion er til de ansatte i butikken.
Ti personer spurgte til dem i dag.
Fint, men så må du vente på at få din chokoladetræstamme.
Du ved, hvor meget jeg ... Du ved, hvor meget jeg elsker den.
Ligesom dig laver jeg den til mine kolleger.
Jeg elsker, at du laver hjemmelavede gaver, mor.
Det er vist gået i arv til mig.
- Det betyder så meget mere. - Jeg er enig.
Også selv om mine fingre falder af på grund af alle de sløjfer.
- Mor? - Herinde.
Jeg har en overraskelse til dig. Har vi plads til en til?
Ben? Er det dig? Hvor længe er det siden?
Du gik mig ikke til taljen, sidst jeg så dig.
- Det er længe siden. - Velkommen.
Jeg håber ikke, at jeg trænger mig på.
Nej da. Vi er bare glade for at se dig.
- Hej, Ashley. - Hej, Ben.
- Kan jeg hjælpe med maden? - Nej. Du er gæst.
Alt er klar herude. Cliff, hjælp mig med at dække bord.
Ashley, vil du vise Ben rundt?
Pligten kalder. Opfør jer nu pænt.
Her er flot pyntet. Din mor er god til det.
Det var faktisk mig.
Det bør ikke overraske mig. Du kalder jo dig selv for juledronningen.
Nej. Andre kalder mig det. Jeg er ikke herre over, hvad de siger.
Lyset dufter skønt. Det minder mig om julen derhjemme.
Jeg må købe nogle. De er vel fra Emporium?
Nej, jeg gav dem til mine forældre i julegave sidste år. Jeg lavede dem.
Det bør ikke overraske mig efter alt det, du har gjort i butikken.
Jeg elsker at lave ting til folk i julegave.
Nu om dage køber folk ting uden at tænke meget over det.
Det er bare en transaktion. Laver man noget -
- viser man, at modtageren betyder noget.
Det var mærkeligt sagt af en, der driver et stormagasin.
Forstå mig ret. Man kan sagtens købe noget særligt til folk.
Derfor sælger jeg lokale kunsthåndværkeres ting i butikken.
Maden er færdig!
Mrs. Mackenzie, tusind tak. Det var lækkert.
Vi er glade for at have dig her og i byen igen.
Jeg arbejder sammen med jeres fantastiske datter.
I ved sikkert begge, hvor talentfuld hun er.
Vi er meget stolte af vores datter.
Hun har udrettet mirakler i butikken. Hun har blik for detaljerne.
Det har hun fra sin mor.
Hvilket minder mig om ... Den er til dig.
Ben. Hvor er den smuk. Har du lavet den?
Ja, jeg laver lidt træarbejde i fritiden.
Jeg har en maskine, der kan skære træ i alle mulige former.
Man indtaster designet i computeren -
- tager den ud, sliber og lakerer den, og voila.
Ashley, se lige engang.
Meget imponerende. For noget, der er lavet af en computer.
Lad mig se.
Ashley, han kan give din julepynt kamp til stregen.
Jeg ved lige, hvor jeg vil hænge den.
- Den får den bedste plads på træet. - Det er ikke nødvendigt.
Jo, den er noget særligt og fortjener at blive set.
Ashleys pynt bliver degraderet.
- Du er her en lørdag morgen. - Det er du også.
Jeg gennemgik kortene. Vi vælger et, som vi sender til kunderne hvert år.
Din far glemte at vælge et forleden. Hvad synes du?
Vi skal have hans underskrift, før det bliver sendt til trykkeriet.
- Hvad er der? - Det er fint, men ...
Hvad? Vi bruger altid lokale kunstnere. Det her er finalisterne.
Jeg tror, jeg hælder mod det her.
Ja, men hvis du vil nå et større publikum -
- så bør vi måske prøve noget nyt i år.
Jeg forestiller mig et videojulekort -
- der er nemt at dele på sociale medier.
Vi kan få alle med. Det vil være sjovt.
Jeg ved det ikke. Vi er allerede tæt på deadline.
Siger du ikke, at butikken er som en stor lykkelig familie?
Er der en bedre måde at vise det på, end at alle er med på kortet?
Jeg har leget med nogle idéer og ... Hej, far.
- Hvad laver I? - Hej.
Et hurtigt spørgsmål. Ashley og jeg har talt om julekortene ...
Jeg har de færdige versioner af konceptet, du godkendte.
Vi skal bare vælge et.
Jeg tænkte, at vi kunne lave noget anderledes i år.
Jeg tænkte et videojulekort.
Hvis det bliver godt, kan det gå viralt og sætte os på kortet.
- Det lyder fortræffeligt. - Vores kunder elsker at få julekort.
Ja, men hvis vi kan nå et større publikum, er det værd at overveje.
- Hvor lang tid vil det tage? - Giv mig et par dage.
Det lyder godt. Vi har kortene som reserveplan.
- Jeg må løbe. Vi ses senere. - Okay.
- Det var ikke meningen ... - Det er fint. Jeg er fleksibel.
Jeg prøver. Jeg hader ikke idéen, men det er ikke det, vi plejer at gøre.
Med julepynten og det her, hvad er stillingen så nu?
Undskyld, tæller vi nu point?
Det var vist det, du gjorde tidligere.
For det første tror jeg, at mine forældre ville være søde -
- fordi du var gæst, angående pynten.
Din mor sagde, at min pynt fik hæderspladsen på jeres juletræ.
For det andet har vi endnu ikke besluttet os for videoen.
Tæl ikke antal visninger, før den er uploadet.
Det var nuttet.
I branchen siger mange, at jeg er ekspert i det her.
Før jeg kom, var jeg højt på strå inden for detailhandlen.
Nå ja. Jeg havde glemt dit jakkesæt.
Den sad. Godt spillet.
Jeg får brug for din hjælp med videoen. Du kender alle i butikken.
Ja, bare du ikke beder mig om at synge eller danse.
Jeg har to venstrefødder og en stemme til brusebadet.
Det kan jeg leve med. Men nu får jeg lyst til at se dig synge og danse.
- Det vil aldrig ske. - Okay.
- Ben? - Ja?
Cliff, Andie og jeg skal købe juletræ.
Hvis du vil med, kan vi tale om julevideoen.
Det ville være alle tiders.
- Okay. - Okay.
- Jeg inviterede forresten Ben. - Jaså?
Han kender ingen her i byen. Han vil tale om julevideoen.
Og jeg vil høre din mening om ham. Jeg ved ikke, hvad jeg selv synes.
Teknisk set har jeg allerede mødt ham.
Ja, men jeg vil have din upartiske mening.
- Hej. - Godaften, de damer.
- Hej, Andie. - Hej.
- Rart at se dig igen. - Længe siden. Hvordan går det?
Godt.
- Undskyld. Det er min ven, Ben. - Ja, vi mødtes i butikken.
Vi har ikke hilst på hinanden, men det er rart at møde dig.
Er I klar til at gå juletræsamok?
- Ja. - Sagde jeg lige det?
Ben gik på en fornem kostskole ude i skoven.
De gik meget op i friluftsaktiviteter.
Han ved et og andet om vildmarken, ikke sandt?
Han kan hjælpe jer med at vælge det perfekte juletræ.
Det gør mig ikke til ekspert, men jeg kan sikkert hjælpe.
- Skal vi? - Lad os.
- Hvad med det her? - Nej. Det er et balsamnåletræ.
Det er flot, men det ser lidt skævt ud.
Jeg tror, at du mere er nobilistypen.
- Jaså? Hvorfor? - Mere klassisk. Det passer til dig.
Måske er jeg ikke så forudsigelig. Hvad med en blågran?
- Opadvendte grene til pynten. - Så nu er du eksperten?
Jeg laver min research.
Ja, men så skal du feje nåle op dagligt.
Ædelgran er dyrere, men det sviner ikke så meget.
- Men det lugter ikke juleagtigt. - Det er sandt.
Er det sådan, folk flirter nu?
Jeg er ude af spillet, for jeg ved intet om juletræer.
Du kan øve din flirten på mig. Jeg har mange års erfaring.
- Jeg siger til, hvis du er god. - Okay.
- Hvad med det her? - En sølvgran.
Blødt, blanke nåle og god duft. Du er god til at vælge.
- Ja. Det her er mit juletræ. - Skal jeg bære det ud til bilen?
Hvorfor tror du, at jeg tog Cliff med?
Hvad med dig? Skal du have et juletræ?
Nej. Jeg har et fiberoptisk juletræ, der tændes med en app.
Har du et falsk juletræ? Og så påstår du, at du elsker julen?
Undskyld, men kan dit juletræ byde på et lysshow -
- med et bedårende juletema? Næppe.
- Det er jo ulækkert. - Okay.
Det bedste ved julen er at vikle julelysene ud og hænge dem på træet.
I kan da komme forbi i morgen og hjælpe med at pynte juletræet.
Det lyder sjovt.
- Ja. - Ja.
Hvornår er hun begyndt at gøre ting i sidste øjeblik?
Godt. Cliff, bærer du det ud i bilen?
Vi ses. Kom, Andie, lad os få mere te.
- Okay. - Kom.
Er det min straf for at have et kunstigt juletræ?
Se engang.
Tænk, at hun tilfældigvis havde popcorn.
Jeg er faktisk imponeret. Hun plejer ikke at ville have hjælp.
- Ingen gør, som hun vil have det. - Ja, det stemmer.
Hvor er den fin.
Jeg lavede den for nogle år siden. Det er en favorit.
Det er klart. Hvordan vil du have guirlanden?
- Hvis du begynder ... - Øverst oppe.
Og sørg for, at der er lige store mellemrum.
- Jeg kan lide din grundighed. - Hvordan skal man ellers gøre det?
- Hjælper du mig? - Ja. Jeg begynder fra denne side.
Og så ... vent. Okay, undskyld.
- Over, under ... - Det er okay. Tak.
Jamen så ...
Vil du hænge den tæt på toppen? Jeg kan ikke helt nå.
- Jeg kan hjælpe dig. - Nej, jeg gør det.
- Hvem vil have varm chokolade? - Ja.
Ja. Cliff? Hjælper du mig i køkkenet?
- Ja, selvfølgelig. - Nej, den skal lidt til højre.
Drej den rundt. Det er ikke forsiden.
Lidt længere nede. Stop. Det er perfekt.
- Nå, hvad tror du? - Angående?
Ashley og Ben. Jeg kan mærke tiltrækningen.
- Jaså? Det opfattede jeg ikke. - Mænd er så intetanende.
Hvad?
Jeg har aldrig set to personer være så vilde med julen.
Hvad er det, man siger? Et låg til hver gryde.
- Er du også et julemenneske? - Ja.
Jeg kan lide julen, men halloween er nok mere min stil.
- Jaså? - Jeg elsker at klæde mig ud. Vent.
Okay. Ignorer det.
Vent lidt. Hvad er det?
Det er fra sidste år. Min eks. Vi slog op lige bagefter.
Han fattede det ikke. Jeg ville lave en pardragt og han nægtede.
Hvorfor være i et forhold, hvis man ikke er til pardragter?
- Det er en af de store fordele. - Ja, ikke?
Det var ikke den eneste grund, men det var ikke et godt tegn.
Jeg anede ikke, at du elsker Halloween så meget.
Det er også min yndlingshøjtid. Se her.
Du store. Det er fantastisk.
- Hallo? Hvor er den varme kakao? - Undskyld!
Den er færdig om et minut. Skru ned for varmen.
For det bedste træpyntehold. Skål.
- Skål. - Skål.
Lækker varm chokolade.
Det her er ingenting. Ikke for noget.
- Vi rørte pulveret i med omhu. - Det er ikke det.
Hvis du vil have en fantastisk kop varm chokolade -
- skal du smage den mexicanske varme chokolade, man kan få i byen.
Ashley kender det bedste sted for alt. Hun er mesteren.
- Det er sandt. - Jaså?
Jeg får brug for den viden.
- Ash. Du bør vise ham rundt i byen. - Det behøves ikke.
- Det gør jeg gerne. - Det gør hun gerne.
Jeg kan lide at vise folk mine yndlingssteder.
- Jaså? - Ja.
Så kan du måske værdsætte min form for jul.
- Okay. - Okay.
Bageren har verdens bedste gulerodskage.
Jeg har fået den ti år i træk på min fødselsdag. Intet andet er godt nok.
Der ligger boghandelen. Jeg ved, at man kan købe bøger på nettet -
- men jeg vil støtte de lokale butikker.
Hvis du vil have en anbefaling, skal du spørge efter Nancy.
Hvis du fortæller, hvad du kan lide, giver hun dig en perfekt anbefaling.
Byen har forandret sig meget. Jeg genkender ingen af stederne.
Cliff havde ret. Du ved, hvor det bedste af alt er.
Det er mit job at vide det.
Det er det, der gør byen og Emporium så speciel.
- Vi støtter hinanden. - Hvad er det?
De gør klar til lystændingsceremonien.
Her har vi vores årlige julesmåkagekonkurrence.
Deltager du?
- Absolut. - Okay.
Jeg er blevet nummer et eller to de sidste par år.
Sidste år vandt jeg over gamle mrs. Reese.
Hun ligner en sød mormor, men hun er en stenhård konkurrent.
Hun vil forsøge at slå mig i år. Hun og bageren.
Jeg har prøvebagt hele ugen, så opskriften bliver perfekt.
Sødt. Et år fik Cliff og jeg slæder i julegave.
Vi kørte ned ad bakken der, og jeg mistede kontrollen over min slæde.
Jeg ramte en lygtepæl og blev syet med syv sting.
- I guder. - Ja, ikke?
Vi kalder det for skadestuejulen. Jeg har stadig et ar på knæet.
- Skal vi vise dem? - Jeg elsker en sneboldkamp.
Kom så.
Jeg løber, jeg løber!
- Tak, fordi du opmuntrede mig. - Tak, fordi du ville være med.
Tak skal du have.
- Det var sjovt. - Var det?
Jeg er gennemblødt, og du ville bare vise dine evner i sneboldkast.
- Endnu en ting, du er bedre til. - Måske.
Jeg laver bare sjov. Det var sjovt. Selv om vi fik bank af børnene.
Tak, fordi du beskyttede mig og mit ego.
- Se, hvor sødt. Hvor romantisk. - Det er vist et tegn.
- Et tegn? - Ja.
Det er tid til at smage den varme chokolade.
- Okay. - Kom.
Hvad gør mexicansk varm chokolade så speciel?
De bruger specielle kakaonibs, der er ristede og knust med mandler -
- kanel, sukker, vanilje og andre krydderier.
Muskatnød og cayenne. De hælder det langsomt i usødet kondenseret mælk.
Resultatet er den blødeste, mest fyldige varme chokolade.
Jeg elsker, at du bliver så begejstret over de små ting.
- Er du klar til at smage? - Lad os gøre det.
Den er fantastisk.
- Jeg har aldrig smagt noget så ... - Cremet?
Cayennepeberet giver den ekstra bid.
Kom.
At vokse op her -
- har fået mig til at påskønne ting, der er lavet i hånden og med hjertet.
Alle her føler stor stolthed over det, de fremstiller.
Det har nok præget mig.
Det er derfor, det er så vigtigt at føre de traditioner videre.
Jeg er enig. Jeg kunne drikke to kopper til.
Jeg er glad for, at du kan lide den.
Der er så mange gode ting ved byen her.
Det må føles underligt at være tilbage efter så mange år.
Ja. Jeg var her ikke så længe som barn.
- Men jeg føler mig sjovt nok hjemme. - Jaså? Det overrasker mig.
- Hvorfor? - Det ved jeg ikke.
Jeg troede, du var mere til storbyen.
Jeg elsker at være i storbyen, men det er ikke der, jeg vil bo.
Jeg troede, det her var et springbræt til noget større og bedre.
Jaså? Hvorfor siger du det?
Det er her, jeg vil stifte familie.
Det er en af grundene til, at jeg kom tilbage.
- Du har virkelig tænkt det igennem. - Ja, selvfølgelig.
Jeg gør ikke noget halvhjertet.
Ja. Jeg er på samme måde.
I min familie er 100 procent ikke nok.
- Vi må vel hellere gå. - Ja.
Det var hyggeligt.
Tak for rundvisningen og mexicansk varm chokolade.
- Den var helt fantastisk. - Det ved jeg.
Det er sandt. Jeg finder altid det bedste af alt.
De seneste dage har virkelig været ...
- Undskyld. - Det er i orden.
- Jeg må tage den. - Ja.
Far. Hej. Hvordan går det? Ja, klar til den store dag.
Jeg talte lige om, hvor meget jeg glæder mig til at lave videoen.
Du skal kunne lide den.
Udmærket. Vi ses tidligt i morgen.
Hvad er der?
Jeg glemte, at jeg skal gøre noget klar til et møde med din far -
- i morgen. Bare rolig, det er efter optagelserne.
Ja, gør det, du skal gøre. Vi ses i morgen.
Jeg håber, du er klar til at synge og danse.
- Godnat, Ben. - Godnat, Ashley.
- Den er sød. - Tak.
Jeg elsker den. Den er virkelig sød.
Hvad?
Okay!
Glædelig jul! Kan I lide jakkesættet?
- Det jakkesæt kan jeg tolerere. - Han er faktisk ret nuttet.
- Ja. - Hvad? Hvad?
- Ja, jakkesættet er nuttet. - Ja. Jakkesættet.
Tak, fordi I stiller op.
Jeg håber, I er klar til lidt sjov, for vi skal lave et videojulekort.
Jeg har skrevet et digt inspireret af "Natten før jul" -
- og ændret lidt i teksten -
- for at afspejle butikken og hvad den betyder for lokalsamfundet.
Jeg fandt ud af, at Sidney fra parfumeafdelingen er kunstnerisk.
Hun har fundet nogle passende rekvisitter og kostumer.
Vi fremhæver afdelingerne og medarbejderne.
Det bliver en hyldest til butikken.
Hvis vi spiller vores kort rigtigt og har heldet med os, går vi viralt.
Og her kommer Sidney med rekvisitterne.
- Kom så. - Du store ...
Okay. Jeg håber, at I kan lide de her lige så meget som os.
Hvad synes du indtil videre?
Flot jakkesæt. Det er en forbedring i forhold til sidst.
Folk virker engagerede, så det er et godt tegn.
- Skal du også være med? - Selvfølgelig. Jeg arbejder her jo.
Godt, for jeg får brug for al den hjælp, jeg kan få.
Jeg ved ikke, om jeg er en hjælp.
Jeg har ikke spillet skuespil siden highschool.
Måske hjælper det videoen til at gå viralt.
Vi kommer til at trende på ingen tid.
Okay, Andie. Når du er klar.
Det var natten før jul og i hele vores butik -
- arbejdede nisserne så hårdt.
Med sløjfe og bånd skulle pakkerne pyntes.
- Replik? - Det var natten før jul ...
Gaver, man får glæde af hele året.
Så alle juleørreder går i opfyldelse.
For at få gaverne ud ad døren.
Ønsker, ikke ørreder.
- Ja! - Må jeg prøve en gang til?
- Gaver, man får glæde af hele året. - Kom, og bliv pakket ind her.
Jeg hedder Andie. Hvis du er single og flot, så kom.
- Ønsker. Jeg skal lige ... - Bare single. Det er nok.
Hvad nu?
Ben, undskyld. Jeg er forvirret. Hvad vil du have, jeg skal gøre?
Det er helt i orden. Helt i orden.
Du skal bare gribe gaven, når den kastes til dig. Er du klar?
Okay, nu kommer den.
- Niks. - Starter vi nu?
- Ja. - Okay.
- Ben? - Ja?
Vi har ikke meget tid. Vi åbner om ti minutter.
Jeg skal bare bruge ... et minut til.
- Hej. - Ja?
Du klarer det her. Jeg har en idé.
Sidney? Kan du tage det næste vers? Er det i orden?
- Vil det være fint? Okay. - Tak.
- Er du klar? - Ja.
Gaverne var nøje udvalgt til at glæde alle mand.
- Perfekt. - Perfekt. Der var den.
Fantastisk! Er du med nu? Vil du prøve igen? Okay.
Jeg greb den.
Tak for hjælpen i dag.
Jeg ved ikke, hvad jeg havde gjort, hvis du ikke var trådt til.
Det er en holdindsats. Alle havde gjort det samme.
Ja, men folk ser op til dig. Det er til stor hjælp.
- Det personlige strejf er vigtigt. - Det point går til dig.
Hvis du vil, må du gerne give et personligt strejf til redigeringen.
Har du lyst til at hjælpe med det?
- Er der noget, du ikke er god til? - Det sagde jeg ikke.
- Hjemme hos mig efter arbejde? - Det lyder godt. Jeg er beæret.
Okay.
Nisserne arbejdede så hårdt med at få gaverne ud ...
- Hej. - Hej.
Den her er til dig. En slags indflyttergave.
Du huskede, at jeg kunne lide dit lys.
Jeg tænkte, at du kunne bruge noget til at give lidt varme.
Du kommer belejligt, for jeg er kørt fast.
Jeg ved ikke, hvad der er galt.
Du kender alle de ansatte og butikken, så kom ind.
Tak.
Med sløjfe og bånd pyntes pakkerne for at glæde alle i gemakkerne.
Hvis du afkorter den sekvens, får vi et bedre tempo.
Her bør du bruge vidvinkel. Det fremhæver gaverne mere.
Det bliver lidt statisk med nærbillederne.
Sådan.
Gaver, man får glæde af hele året.
Det er hundrede gange bedre. Du aner ikke, hvor stor en hjælp, du var.
Det her er sjovt. Du gjorde det godt.
Jeg kan lide det her. At arbejde sammen med dig.
Ja, i lige måde.
Det tager lidt tid at uploade. Jeg har en ...
Jeg var ikke klar over, hvor sent det var.
Jeg lovede far at køre forbi og se på vores julebelysning.
Vi plejer at tænde den efter familiejulefesten.
- Javel. - Vil du med?
- Ja. - Ja?
- Lad os køre. - Okay.
Tak.
Det er en stor knude.
Okay.
Jeg har jo sagt, hvordan man pakker dem væk.
Hej med jer.
Jeg bliver altid lidt bange, når jeg ser jer med belysningen uden mig.
Politiet skal helst ikke komme igen i år.
Jeg har overvejet det, og vi bør vælge noget traditionelt.
- Det gør vi jo hvert år. - Det bliver meget elegant.
Vi kan køre kun med hvidt. Hvide lys i vinduerne.
- Meget Dickensagtigt. - Ja, lad os bare gøre det.
Ja, det lyder dødkedeligt, Ashley.
Kom nu, Cliff. Det er klassisk.
Ben har god smag. Lad os spørge ham.
Ja, det lyder fint.
Men hvis I vil vise, hvor meget I kan lide julen ...
- Ja, lad os vise det. - Okay?
Der findes nogle seje apparater -
- der kan projicere julebilleder op på huset.
Så kan man synkronisere belysningen med en juleplayliste -
- som folk kan høre i radioen.
- Det lyder fantastisk. - Projektionerne lyder godt.
Jeg kan godt lide tanken om Cliffys juleplayliste.
Vent lidt. Jeg synes ikke ...
I kan også -
- skaffe en LED-skærm, der viser julehilsener, når folk kører forbi.
- Strålende. - Jeg kan lide det.
Når I er færdige, har jeg varm cider til jer.
Vi talte om julebelysningen.
Jeg tænkte noget elegant, klassisk, traditionelt og hvidt.
Det lyder godt.
- Ja, eller ... - Et lysshow med musik.
Ja, og videoprojektioner.
- Kan man gøre det? - Det er nemt.
Download appen, så koordinerer den alt.
Jeg stemmer på det.
Okay. Så overlader jeg det til jer.
- Okay. - Alle tiders.
Okay.
Emporium ønsker jer kærlighed, glæde og munterhed.
Med gaver, der glæder hele året.
- Blev den ikke god? - Har han vist dig den?
Ja, han sendte et link. Han sagde, han arbejdede sent på den i går.
- Har du set ham i dag? - Nej, det har jeg ikke.
Han bliver sikkert glad for, at du syntes om den.
Der var mange, der arbejdede hårdt med den.
Ashley. Må jeg spørge dig om noget? Har jeg gjort noget forkert?
- Hvad mener du? - Ser du ...
Jeg er lidt såret over, at han ikke spurgte mig.
Han sagde, han ikke ville have, at jeg kredsede rundt.
Tillykke. Du har lige beskrevet alle forhold mellem forældre og børn.
Du er min anden far. Af og til ønsker jeg ikke, at du kredser rundt.
Du skal stole på, at jeg kan gøre mit arbejde.
Vi har opbygget den tillid over mange år.
Jeg var ikke nærværende. Hvordan gør jeg det godt igen?
Bare gør det så godt, du kan. Nu, i dette øjeblik.
I er ikke så forskellige, som I tror.
Nogle gange er I skræmmende ens. Du skal bare være der for ham.
Tænk, at han ødelagde mine planer for belysningen.
Hvad er der med mænd og teknik?
Sæt et kredsløb på noget eller giv det en app, så vil de have det.
Jeg havde lige hjulpet ham med videoen, og så underløber han mig.
Jeg har vist aldrig set dig så forfjamsket. Hvad er der?
Du godeste. Du kan lide ham.
- Ja, omtrent så meget. - Du kan lide ham.
Han er god på så mange måder. Når vi er enige, er det perfekt.
Og så er der øjeblikke, hvor jeg tvivler på mine følelser.
Hvordan kan man lide noget, og samtidig ville forandre det?
Du har lige beskrevet alle de kærester, jeg har haft.
Det er sandt.
Apropos akavede forhold. Jeg vil spørge dig om noget.
Hvad?
Hvad er der med Cliff?
Hvad mener du?
Da vi pyntede juletræ, var der et øjeblik ...
Med min bror? Jeg har aldrig tænkt på jer sådan, men ...
- Seriøst? - Ja.
Jeg vil ikke gøre noget, hvis det bliver akavet for dig.
- Det må ikke påvirke vores forhold. - Nej da. Gør det.
- En af os bør være lykkelig. - Tak.
Det bliver nok lidt underligt at være tredje hjul nytårsaften.
- Men det kunne være sjovt. - Ja?
Vi bliver nok snart gift.
- Den har allerede 30.000 visninger. - Det her er strålende, Ben.
Folk kom og sagde, at de er vilde med den.
Vi ville fange butikkens ånd og vise, hvor fantastisk en familie vi er.
Det gjorde I så sandelig.
Angående rollen som økonomidirektør ...
- Er det virkelig, hvad du vil? - Absolut.
Jeg har aldrig været så sikker på noget før.
Men hvad med Ashley? Hvordan vil hun tage det?
Det er ikke, hvad hun håbede.
Men hun vil indse, at det er i virksomhedens interesse.
- Lad os vente med at fortælle det. - Absolut.
I mellemtiden, så tillykke, hr. økonomidirektør.
Mange tak.
Vis mig den igen.
Mange tak. Hav en god dag.
- Hvad er der galt? - Du aner ikke, hvad jeg lige hørte.
Mr. Collins giver Ben jobbet som direktør.
Efter alt, hvad du har gjort? Det er vanvittigt.
Ben spurgte, hvordan jeg ville tage det. De gik ud fra, jeg forstod det.
- Nej. - Jeg forstår det.
Ben er hans søn, og han er klog og meget dygtig.
Men jeg har knoklet sådan de seneste par år.
Måske bør jeg komme videre.
- Det overrasker mig, at Ben gør det. - Ja.
Jeg vidste, at han var en vigtig del af firmaets fremtid.
Men jeg troede ikke, at efter jeg viste ham rundt -
- og fik ham til at føle sig hjemme, at han ville tage jobbet.
- Jeg har knoklet så hårdt for det. - Og nu har du følelser for ham.
- Ja. - Ja.
Det gør det endnu sværere, at han jordede mig.
Jeg kan ikke være sammen med en, der gør sådan mod en anden.
Hvad vil du gøre?
Jeg vil tage det andet job.
Og jeg vil give Ben hård konkurrence, når jeg arbejder for vores rival.
Ja.
Lad mig byde på kaffe. Vi finder ud af det.
Jeg ser også frem til det.
Det er en stor chance. Jeg er meget spændt.
Okay. Farvel.
- Må jeg komme ind? - Ja.
Bare manglen på projektioner på mit kontor ikke generer dig.
Okay, den fortjente jeg. Det er faktisk derfor, jeg er her.
Undskyld, at jeg ødelagde dine belysningsplaner.
Sommetider går jeg for vidt, selv om jeg bare vil hjælpe.
Jeg blev lidt overrasket, især efter jeg hjalp dig med videoen.
Undskyld. Jeg tænkte mig ikke om.
- Du får vist altid din vilje. - Det er ikke bevidst.
- Var det alt? - Ja.
Jeg har meget at nå, før jeg kan holde fyraften.
Okay.
Hvem skal tage morgenkaffe med til mig hver dag?
Jeg ved det.
Jeg vil savne dig. Men vi kan videochatte.
Jeg kommer jo hjem og besøger familien og dig.
Måske kan du besøge mig. Der er ikke så langt.
Jeg håber, det nye firma ved, hvilken superstjerne de får.
Det gør de.
De var så glade for at få mig, især fordi jeg havde takket nej.
Det føles rart at være eftertragtet.
Hvornår vil du sige det til mr. Collins?
Åh gud.
Det havde jeg slet ikke tænkt på. Jeg ved ikke, om jeg klarer det.
Det er en spændende mulighed, men det er virkelig bittersødt.
Jeg ved ikke, om jeg kan tage derind igen. Afskeden med alle bliver svær.
Men du er nødt til at fortælle dem det.
Ja.
Hvis jeg skriver et opsigelsesbrev, vil du så give det til dem?
Du ved, at jeg vil gøre alt for dig.
Tak. For jeg vil også bede dig rydde mit kontor.
De ser gode ud. Jeg henter dine ting, hvis jeg får en dåse af dem.
- Aftale. - Aftale.
- To dåser? - Nej, kun en.
Gudskelov, du er her. Har du set Ashley?
Ja, og hun bad mig give dig det her.
- Hvad er det? - Du ødelagde det.
Ring til mor.
Hej, skat. Det er sent. Er alt i orden?
Undskyld, jeg vidste ikke, hvad klokken var.
Det gør ikke noget. Vi har ikke talt sammen, siden du flyttede.
Jeg har haft travlt på arbejdet, og de sidste par dage har været hårde.
- Har det noget med din far at gøre? - Nej.
Efter en svær start er det blevet bedre.
Nej, det er en pige. Jeg kan ikke læse hende.
Det er nyt for dig. Hvad er problemet?
Det ved jeg ikke.
Vi havde en god kemi på en konkurrerende måde.
Men hver gang jeg vil imponere hende, sker det modsatte.
Hold op med at prøve at imponere hende, og vis, at du kan lide hende.
Der er den her småkagekonkurrence, hun glæder sig til.
Kan du huske, da vi bagte til jul? Den hemmelige familieopskrift?
Bag en plade af dem til hende.
Det viser, at du kan lide hende og det, hun brænder for.
Skriv det ned på et stykke papir eller en tablet.
Okay, kom med den.
- Du tager 400 gram mel. - Vent. 400 gram mel.
200 gram sukker ...
- Kom så, Ashley. - Far, du behøver ikke heppe.
- Giv mig et A! - A!
Okay. Det var højt. Og slet ikke pinligt.
Hvad laver Ben her?
Han sagde, du ikke besvarede hans sms'er eller opkald.
- Hvad er der sket mellem jer? - Det er en lang historie.
- Held og lykke. - Tak.
Okay.
Hallo? Hej, alle sammen.
Tusind tak, fordi I er kommet til vores årlige julesmåkagekonkurrence.
De fleste af jer er her, fordi I vil smage de lækre småkager -
- og jeg kan sige, at I ikke vil blive skuffede.
Ifølge dommerne har vi et meget stærkt felt -
- og det var en meget svær, men lækker afgørelse.
Må jeg bede om kuverten? Mange tak.
- Okay. - Godt så.
På tredjepladsen: Mrs. Reese og hendes glaserede æggesnapskager.
Det er da et godt tegn.
Ja, selv om bageren stadig er med og måske vinder.
- Vi har stadig en chance. - Ja.
Og på andenpladsen: Ashley Mackenzie og hendes krydrede chokoladesmåkager.
- Godt klaret, skat. - Tak.
I det mindste taber jeg til en professionel bager.
Og på førstepladsen: debutanten Ben Collins.
Det er min søn!
- Det var en overraskelse. - Ja.
- Må jeg? - Værsgo.
Det bringer minderne tilbage.
Du husker det sikkert ikke, men du, din mor og jeg -
- bagte dem til vores sidste jul sammen.
- Er det sandt? - Ja.
Vi spiste dem, pyntede juletræet og sang julesange.
Det er et af de minder, jeg har mest kært.
Jeg håber, vi kan skabe flere sådanne minder fremover.
Det vil jeg gerne.
Okay. Jeg er stolt af dig.
- Andenpladsen. Ikke så slemt. Se. - Du gjorde det virkelig.
Det er dit værk.
Det er mere værd end at vinde førstepræmien.
Ja.
- Far, jeg må gå. - Ashley, vent. Ashley ...
Ashley. Hvorfor stikker du af?
Undskyld, far. Meget har ændret sig de seneste par uger.
Det føles, som om hele mit liv braser sammen.
Jeg håbede at kunne genvinde titlen som juledronning -
- men at tabe til Ben ...
Min skat. Vi elsker dig, og vi elsker alt, hvad du gør.
Tak. Det er bare ... Julen var det, jeg havde.
Du har den 4. juli, og mor gør thanksgiving uforglemmelig hvert år.
Og Cliffs halloween er altid legendarisk.
Jeg elsker dig. Og jeg elsker, at du vil gøre julen fantastisk.
Men vi må ikke glemme, hvad julen egentlig handler om.
For du har så meget at være taknemlig for.
Ja.
Du har ret. Du har ret.
- Jeg har ret. - Det ved jeg. Det har du altid.
Måske er det nye job lige, hvad jeg trænger til.
- Forandring er godt, ikke? - Jo.
Det gik ikke efter planen.
Jeg tænkte, at Ashley ville tale til mig igen.
- Men hun stak af. - Jeg ved ikke, hvad det handler om.
- Cliff. - Måske ved Andie noget.
- Hej. - Hej.
- Hvad sker der?
Ben er overbevist om, at Ashley ikke synes om ham.
- Han tager ikke fejl. - Jeg sagde det jo. Vent, alvorligt?
Kan du bebrejde hende efter det, du gjorde?
Er hun vred over belysningen eller småkagekonkurrencen?
- Du forstår det virkelig ikke. - Hvad?
Jeg glædede mig til at dele økonomidirektørposten med hende -
- men så går hun til vores største konkurrent.
Vent, dele økonomidirektørposten?
Men du skulle jo være økonomidirektør.
Det er jeg. Vi skulle dele stillingen.
- Hvordan skulle hun vide det? - Det skulle være en overraskelse.
Okay, vi må ordne det her. Jeg vil ikke have, at hun rejser.
Kom så. Af sted. Skynd jer.
Hvor er min yndlingstrøje?
Glemte jeg den på kontoret?
- Ashley. - Ben.
- Andie? Cliff. Hvad laver I her? - Der er sket en misforståelse.
Sikket held, jeg fandt jer. Skynd jer!
Hvad er der nu?
- Hvad pokker ... - Hvad er der sket?
Videoen gik viralt, og alle kom ind i butikken.
- På én nat? Umuligt. - Ben, det er fantastisk.
Det var rart, at alle kom, men vi blev løbet over ende.
Hylderne er tomme, og alle er helt udmattede.
Hvordan skaffer vi nye varer til i morgen?
Det er ikke godt.
Der var en lang kø til julemanden. Vi måtte afvise folk.
Der var mange, der gik misfornøjede herfra.
Vi kan hjælpe med varerne. Men hvad gør vi med julemanden?
Jeg tror, jeg har en idé.
Tag en selfie, mens I venter.
Hvis I ikke vil vente, så send os en sms eller en e-mail -
- eller indspil en besked til julemanden med jeres ønsker.
Vi lover, at han får beskeden.
Det er en fantastisk idé.
Jeg er vild med selfiehjørnet, hvor man kan tagge butikken.
Ja, folk kan lide det. Det må jeg give Ben ros for.
Det var en fælles indsats.
Vi har allerede fået breve til julemanden.
- Hvad er det her? - Velkommen til Emporiums nye jul.
Her kan børnene sms'e eller e-maile deres ønskesedler til julemanden.
De kan uploade et foto og tilføje en adresse -
- så julemanden kan finde frem til dem.
Det er den slags, børn bekymrer sig over.
Er det ikke utroligt? Det var Ashleys idé.
Der er ikke kun ulemper ved teknologien.
Og hvis man ser her -
- bliver alle ønskesedlerne automatisk uploadet.
Så kan vi se, hvad børnene ønsker sig i realtid -
- og vi kan følge trendene og sørge for at have det på lager.
Det er et fantastisk værktøj for os, ikke sandt?
Vi har allerede fået så mange ønskesedler.
Vi har Dylan, seks år. Han vil have en actionfigur.
Stacy, ti år. Hun vil have et videospil.
Børnene kan også uploade videoer.
Her er en. Luke, otte år. Han ...
Han vil bare have det mest nødvendige.
Strømper uden huller, en vinterjakke og nyt tøj til sin lillesøster.
Han spurgte julemanden, om han kunne tage en dukke med til hende.
Hvor er det sødt og uselvisk af ham.
Ja. Gid vi kunne gøre noget.
Det kan vi måske. Jeg har en idé.
Vi kan bruge teknologien til at gavne andre.
Folk kan komme ind i butikken, og de kan ...
De kan adoptere en familie eller flere familier, hvis de vil.
Hvis folk kan købe noget tøj eller legetøj -
- så kan vi gøre de familiers jul magisk.
Ja, og når nu videoen er gået viralt -
- kan jeg tilføje et link, så folk kan donere, hvis de vil.
Vi kan involvere butikken. Når folk betaler -
- kan vi spørge dem, om de vil hjælpe en trængende familie.
Så kan vi sørge for gaven til barnet på deres liste.
- Ville du gøre det? - Ja.
Hvis det skal op at stå, må vi i gang.
- Jeg har brug for ... - Ikke nu, Ben.
Vi fokuserer på at hjælpe familierne. Det er det vigtigste.
Ja.
Jeg hader, at hun tror, jeg prøver at tage hendes job.
Du kan forklare det hele i morgen hjemme hos familien Mackenzie.
Måske skulle du planlægge noget særligt for hende.
- Mere? - Hvad er det her?
Den fjerde leverance i dag? Vi får brug for mere plads.
Jeg er så stolt af dig, men hvorfor skal de leveres hertil?
Jeg håbede, at jeg kunne levere dem i aften -
- til familierne, der er tilmeldt.
Så kan gaverne ligge under træet, når de vågner i morgen tidlig.
Jeg troede ikke, der ville være så mange.
- Det er sødt af dig. - Tak, mor.
Glædelig jul.
- Du har fundet din nytårsdate. - Er han ikke flot?
- Hej, jeg hedder Ashley. - Meget morsomt.
Min ven har haft tvivlsom smag i mænd de seneste år -
- så du skal vide, at jeg holder øje med dig.
Bare rolig, søs. Jeg vil behandle hende godt.
- Jeg tror, jeg fanger det. - Jeg er så glad på jeres vegne.
Vi har en pagt om at have en date til nytårsaften, så kom i gang.
Ja. Måske lægger julemanden en til mig under juletræet.
Jeg elsker dig.
Ben. Hvad laver du her?
Cliff sagde, at det var okay. Er det okay?
Jeg ville bare forklare dig noget.
Du behøver ikke forklare noget. Det er juleaften. Nyd festen.
Tak, fordi du kom. Dejligt at se dig.
- Tak. Stiller vi julegaverne her? - Ja. Er det ikke fantastisk?
Tak for alt, hvad du har gjort for mig de sidste par år.
- Se, hvad du har gjort. - Vi gjorde det.
Jeg vil gøre "Adoptér en familie" til en årlig begivenhed i butikken.
Det bliver et fint nyt minde for min søn og mig at dele.
Vi må sørge for, at det er okay med den nye økonomidirektør.
Som sagt elsker jeg idéen.
Ja, men vi må spørge din nye medøkonomidirektør. Ashley?
Ja, dig. Du er den nye medøkonomidirektør.
- Var Ben ikke økonomidirektør? - Nej, det er I begge.
Det er i hvert fald meningen. Det var Bens idé.
Han insisterede på, at I begge to blev økonomidirektører.
Se bare, hvad I to har udrettet, siden I begyndte at arbejde sammen.
Det er fantastisk. Videoen gik viralt.
Folk valfarter til butikken, og salget øges.
Folk er glade. Jeg kunne ikke være mere stolt.
Og jeg tolererer ikke, at du går til konkurrenten.
Så ...
Ja! Ja, selvfølgelig!
Tusind tak.
Kom ind, kom ind.
Tak, fordi I er kommet. Det her er en af de bedste tider på året.
Vi åbner huset og deler højtiden med venner og familie.
Og jeg vil takke min datter Ashley -
- der altid gør vores hjem så fint med sin smukke pynt.
Ash, kom herop.
- Alle kender hende, ikke? - Tak, far.
- Selv tak. - Tusind tak, alle sammen.
Med gaverne, vi har fået, og tøjet, der er blevet doneret -
- har vi chancen for at gøre nogle familiers jul ganske særlig i år.
Jeg må sige, at jeg gik lidt over gevind i år.
Ja, den trøje er den grimmeste, jeg nogensinde har set.
Nej, ikke med trøjen, Cliff. Men tak.
Nej, i år glemte jeg, hvad julen handler om.
Far måtte minde mig om det. Tak, far. Han mindede mig om julens sande ånd.
Jeg kunne ikke have gjort noget af det her alene.
Ben.
Ben påvirkede mig meget stærkt i år, må jeg indrømme.
Han fik det bedste frem i mig, selv om det krævede lidt konkurrence.
Og sammen var vi i stand til at gøre julen betydningsfuld.
Med alle de gaver og den utrolige modtagelse, vi har fået på nettet -
- har vi på Emporium bestemt os for at gøre det til en årlig tradition.
Mange tak. Glædelig jul. Spis, drik og vær glade.
- Glædelig jul! - Tak, far.
- Jeg elsker dig. - I lige måde.
Glædelig jul.
Hent din frakke, og følg med mig.
Hvad er der?
Jeg vil bare vise dig alle de fantastiske bemærkninger -
- og feedback om butikkens nye indretning.
Og vores videojulekort har nu mere end en million visninger.
- Det er jo utroligt. - Det er takket være dig.
Ud over videoen og familieprojektet har det været skønt at se folk -
- og butikken forenes under højtiden.
Jeg ved, du sagde, at det var derfor, butikken var så speciel.
Jeg forstod det ikke, men det gør jeg nu.
Du skal ikke være bange for, at jeg laver om på alt.
Du skal blive, så du kan sørge for, at den forbliver, som den er.
- Jeg glæder mig til samarbejdet. - I lige måde.
- Der er en ting til. - Hvad?
Se.
Lige siden jeg mødte dig, har jeg villet invitere dig ud på en date.
Og hvad kan være mere romantisk end to økonomidirektører på en slæde?
Jeg elsker det.
- Og jeg siger ja. Men ... - Men?
Der er én ting, der kan gøre det endnu mere specielt.
Skal vi ikke uddele julegaverne til alle, der har uploadet ønskesedler?
Jo.
Det her er den bedste date, jeg har været på.
Jeg er enig.
Tænk, hvis jeg sagde, at jeg kunne gøre den lidt bedre?
Jeg ved ikke hvordan, men jeg er nysgerrig.
Med en kop af den bedste mexicanske varme chokolade i byen.
Du har virkelig ikke sparet på krudtet.
Hvad skal jeg sige? Når jeg gør noget, satser jeg alt.
Jeg tænkte ...
... at du og jeg kan være juledronning og julekonge.
- Hvad siger du? - Jeg kan lide den idé.
Men du må arbejde på din grimme julesweater.
- Kan du ikke lide den, jeg har på? - Den er fin, men lidt ... kedelig.
Okay.
Mener du det?
Du store. Der er altid noget teknologi.
- Denne gang elsker jeg det. - Jaså? Godt.
- Jeg føler mig som en juleprinsesse. - Det er du måske også.
- Hvad mener du? - Jeg fik det, jeg ønskede mig.
- Hvad ønskede du dig? - At være lykkelig.
Og at være her sammen med dig.
Så vandt vi begge vores lille julekonkurrence.
Tre. To. En!
- Flot, far. - Hvornår gjorde du det?
I går aftes, da du var i butikken. Jeg lavede lidt justeringer.
Hvad synes du?
Perfekt. Jeg elsker det. Det er den perfekte kombination af os to.
Tekster: Helle Cathrine Østergaard Iyuno-SDI Group